ZAPISNIK 11. SJEDNICE ŠKOLSKOG ODBORA

održane 30. prosinca 2015. godine

Prisutni: Katica Pejakić, Mirjana Eršek, Marija Bažulić i Krunoslav Bajzec

Odsutni: Ljiljana Popovački Račić (opravdala svoj izostanak), Lidija Ilijaš (bolovanje), Danijel Drviš

Ostali prisutni: Eduard Kovačević-ravnatelj Škole, Vjekoslava Špoljar Kurek-tajnica Škole, Barbara Knezić-voditelj računovdstva OŠ Bistra

Sjednica je započela u 18.15 sati.

Članovi Školskog odbora u materijalima za sjednicu dobili su zapisnik sa prošle sjednice. Ravnatelj je predložio da se unese primjedba, te se zapsinik sa 10. sjednice nadopuni točkom 2. dnevnog reda-Odlučivanje prema raspisanom natječaju za radno mjesto učitelja/učiteljice matematike na određeno, nepuno radno vrijeme. Također je nadalje potrebno nadopuniti

"Školski odbor je donio odluku da se prema raspisanom natječaju na radno mjesto učitelja matematike na određeno, nepuno radno vrijeme zaposli Stevica Fundurulić, a najdulje do 5 mjeseci."

Članovi Školskog odbora jednoglasno su prihvatili ravnateljev prijedlog.

Predsjednica Školskog odbora pozdravila je sve prisutne te predložila sljedeći:

D N E V N I R E D

1. II. Rebalans proračuna za 2015. g.,

2. II. Rebalans plana nabave za 2015. g.,

3. Proračun za 2016. g.,

4. Projekcija proračuna za 2016.-2018. g.,

5. Plan nabave za 2016. g.,

6. Obrazloženje II. Rebalansa proračuna, Financijskog plana za 2015. i Financijskog plana za 2016. g.,

7. Rješavanje zamjene za bolovanje - engleski jezik (po natječaju),

8. Razno

Ad.1.

Članovi Školskog odbora u materijalima za sjednicu dobilu su prijedlog II. Rebalansa proračuna za 2015. godinu, II. Rebalans plana nabave, kao i projekciju proračuna za 2016.-2018.

Voditeljica računovodstva gospođa Knezić objasnila je članovima Školskog odbora kako je II. Rebalans proračuna za 2015. napravljen prema smjernicama Zagrebačke županije.

Financijski plan temelji se na 11 kontinuiranih rashoda, prema nalogu Zagrebačke županije.

Članovi Školskog odbora jednoglasno su prihvatili II. Rebalans proračuna za 2015. godinu.

Ad.2.

II. Rebalans Plana nabave, kako je članovima Školskog odbora objasnila gospođa Knezić usklađen je s Financijskim planom.

Članovi Školskog odbora jednoglasno su prihvatili II. Rebalans plana nabave za 2015. godinu.

Ad. 3.

U materijalima za sjednicu članovima Školskog odbora dostavljen je i Proračun za 2016.

Članovi Škoslog odbora, pregledali su materijali, te jednoglasno prihvatili Proračun za 2016. godinu.

Ad.4.

Plan nabave za 2016. dostavljen je također članovima Školskog odbora u materijalima za sjednicu.

Nakon pregledavanja Plana nabave za 2016., članovi Školskog odbora jednoglasno su ga prihvatili.

Ad.5.

Projekcija proračuna za 2016.-2018. vezana je uz financijski plan.

Članovi Školskog odbora jednoglasnu su prihvatili gore navedenu Projekciju.

Ad.6.

Članovi Školskog odbora jednoglasno su prihvatili obrazloženja II. Rebalansa, Financijskog plana za 2015. g. i Financijskog plana za 2016. godinu.

Ad.7.

Prema raspisanom natječaju za učiteljicu engleskog jezika pristiglo je 5 zamolbi. Ravnatelj je obavio razgovore s dvije kandidatkinje koje udovoljavaju uvjetima iz raspisanog natječaj.

Članovi Školskog odbora pregledali su zamolbe i priloženu dokumentaciju svih kandidatkinja.

Ravnateljev je prijedlog da se na radno mjesto učiteljice engleskog jezika na određeno (zamjena za bolovanje Marine Majzec), nepuno radno vrijeme zasposli gospođa Božena Bašić.

AD.8.

Obzirom da pitanja i prijedloga nije bilo sjednica Školskog odbora završila je u 19:15 sati.

ZAPISNIČAR: Predsjednica Školskog odbora:

Vjekoslava Špoljar Kurek, v.r. Katica Pejakić, v.r.

Klasa:602-03/15-01/14

Urbroj:238-30-07-15-02

U Poljanici Bistranskoj, 31.12.2015.